prāgápāgúdagadharā́ksarvátastvā díśa ā́dhāvantvíti tádenamābhirdigbhírmithunéna priyéṇa dhā́mnā sáṃsparśayatyámba níṣpara sámarī́rvidāmíti yóṣā vā ámbā yóṣā díśastásmādā́hāmba níṣparéti sámarī́rvidāmíti prajā vā́ arīḥ sám prajā́ jānatāmítyevaìtádāha tásmādyā ápi víṭūramiva prajā bhávanti sámeva tā́ jānate tásmādāha sámarī́rvidāmíti